Iznad Tatalije
<s>Iznad Tatalije je dio šumskog kompleksa planine Jelova Gora, na lokalnom putu Jelova Gora – Varda, opština Bajina Bašta, Srbija.</s>

<s>Uredbom Vlade RS  proglašen je 2015. godine zaštićenim područjem II kategorije, regionalnog odnosno velikog značaja, kao Strogi rezervat prirode „Iznad Tatalije”.</s><s>Ukupna površina zaštićenog područja je 0,80 ha i u državnoj je svojini.</s><s>Strogi rezervat prirode „Iznad Tatalije” stavlјa se pod zaštitu radi očuvanja šumskog kompleksa Jelove Gore i staništa autohtone zajednice reliktne vrste zelenike (Ilex aquifolium) obraslog šumom brdske bukve (Fagetum moesiace montanum ilicetosum).</s>

<s>Na području Strogog rezervata prirode uspostavlјa se režim zaštite I stepena.</s><s>Na površinama na kojima je utvrđen režim zaštite I stepena sprovodi se stroga zaštita kojom se omogućavaju procesi prirodne sukcesije i očuvanje staništa i životnih zajednica u uslovima divlјine.</s><s>Pored zabrane i ograničenja koje su regulisane propisima kojima se uređuje zaštita prirode, zabranjuje se i promena namjene zaštićenog područja.</s>

<s>Reference</s>

<s>Strogi rezervati prirode u Srbiji</s>

